Қолғанат Нұржаубаев

Қолғанат Нұржаубаев (1953 жылы туған, Маңғыстау ауданы Шайыр ауылы) – өлкетанушы-тарихшы, Маңғыстаудан шыққан тұңғыш археолог, Қазақстан Журналистер одағының мүшесі. ҚазМУ-ды (қазіргі ҚазҰУ), Қазақ академия университетін бітірген. Маңғыстау облысы тарихи-өлкетану мұражайының негізін қалаушы, өлке тарихи-мәдени ескерткіштерін, Қызылқала, Шерқала ортағасырлық бекініс-қалалары мен өлкенің археологиялық ескерткіштері туралы мәліметтерді зерттеуші. Маңғыстау облысы Кеңесі атқару комитетінде ұйымдастыру бөлімінің нұсқаушысы, жалпы бөлім меңгерушісі, Ақтау қаласы және Маңғыстау облысы кеңестері атқару комитетінің төрағаларының көмекшісі қызметтерін атқарған. Маңғыстау тарихы, этнографиясы, мәдени ескерткіштері, т.б. туралы көптеген зерттеу мақалаларының авторы. Қазір «МАЭК-Қазатомпром» ЖШС-нің баспасөз хатшысы.Маңғыстау энциклопедиясы, Алматы, 1997;
Дереккөздер

Санат:Тұлғалар